text: Lystfiskere kæmper om at få den største havørred på krogen
  23 september 2017 kl. 14.53
  Der bliver dystet i at fange den største havørred i Ribe denne weekend. Lystfiskerne har et døgn til at få vinderfisken på krogen. 
  51 fiskere forsøger i denne weekend at få den største havørred på krogen. Det sker i Ribe Å, hvor Vesteråkonkurrencen bliver afholdt.
  Konkurrencen begyndte lørdag ved middagstid, og den slutter præcis 24 timer efter. Der er præmier til den, der fanger den største havørred.
  Reimer Haasth fra Tyskland er en af dem, der prøver at vinde præmien. Han er fra Tyskland, men han har fisket i Danmark i 30 år.  For ham er konkurrencen også en god mulighed for at møde gamle venner.
  - Det er ikke bare at få ud og fiske. 50 procent af det er at mødes med venner og hygge sig. Det er næsten lige så vigtigt, siger Reimer Haasth til TV SYD.
  Da TV SYDs fotograf var forbi Ribe Å lørdag eftermiddag, var der foreløbig kun fanget én havørred.
  